Daukšių piliakalnis

Šakalių piliakalnis arba Daukšių piliakalnis, vadinamas Pile, Papilale (valstybės saugomas kultūros paminklas: unikalus kodas - 16376; senas registro kodas - A477P, senas kultūros paminklų sąrašo Nr. AR1720) – piliakalnis pietvakarinėje Skuodo rajono savivaldybės teritorijos dalyje, Šakalių kaimo žemių pietrytiniame pakraštyje, šalia Daukšių (Skuodo seniūnija). 

Pasiekiamas Daukšiuose, nuo kelio Mosėdis - Lenkimai pavažiavus 0,55 km Skuodo kryptimi Skuodo gatve, po to pasukus į dešinę Giraitės gatve 0,56 km iki miškelio, miškelio pietiniu pakraščiu ir laukais 0,3 km rytų-pietvakarių kryptimi iki Erlos ir paėjus 70 m į pietus pėsčiomis palei upelį (sunkiai randamas, nes aplinkoje neišsiskiria).
 Piliakalnis 
miniatiūra|250x250px|3D modelis|kairėje
Įrengtas Erlos kairiajame krante esančios aukštumos krašte. Aikštelė pusiau ovali, ištęsta šiaurės – pietų kryptimi, 60×55 m dydžio. Ją iš pietų, vakarų ir šiaurės juosia 170 m ilgio, 16 m pločio pasagos pavidalo pylimas, kurio aukštis  0,2–0,5 m (1948 m. jis buvo 1 m aukščio). Už pylimo buvo griovys, kurio išlikusi pietinė dalis yra apie 3 m pločio ir 0,2 m gylio. Šlaitas į upę status, 6 m aukščio.Lietuvos TSR archeologijos atlasas. - Vilnius: Mintis, 1975. - T. 2. - P. 159 (Nr. 705)thumb|left|250x250px|Šakalių piliakalnis iš šiaurės pusėsPiliakalnis labai suardytas ariant: pylimas paskleistas, beveik sulygintas su aplinkiniais laukais, griovys užpiltas ir užlygintas. 
Datuojamas I tūkstantmečiu - XIII a.Lietuvos piliakalniai: Atlasas. Sudarė Zenonas Baubonis, Gintautas Zabiela. - Vilnius, 2005. - T. 2. - P. 378–379

 Tyrimai 
1948 ir 1964 m. žvalgė Lietuvos mokslų akademijos Istorijos institutas, 1987 m. – Bronius Dakanis, Algimantas Merkevičius ir Gintautas Zabiela (Mokslinė metodinė kultūros paminklų apsaugos taryba). 

1978 m. Ignas Jablonskis vakarinėje dalyje padarė pylimo pjūvį - 25,5 m². Nustatyta, kad pylimas krautas iš akmenų, jame rasta lipdytos keramikos.Bronius Dakanis, Algimantas Merkevičius, Gintautas Zabiela. Skuodo rajono archeologijos paminklų žvalgymas. - Archeologiniai tyrinėjimai Lietuvoje 1986 ir 1987 metais. - Vilnius, 1988. - P. 182


 Istorija 
Piliakalnyje lokalizuojama 1253 m. minimos kuršių Šakalžemės vietovės pilis.Tomas Baranauskas, Gintautas Zabiela. Ceklis 1253 metais: istorinė – archeologinė analizė. - Žemaičių istorijos virsmas iš 750 metų perspektyvos. - Vilnius, 2004. - P. 31, 54 

Vietos gyventojai piliakalnį vadina Pile, Papilale. Pasakojama, kad senovėje čia stovėjo dvaras. Jo ponas žiauriai elgėsi su pavaldiniais, nuvykęs į Mosėdį, jodinėjo po bažnyčią. Vieną Kalėdų dieną perkūnas poną nutrenkė, o jo dvaras pranyko. Ilgai jo vietoje žiojėjo gyli duobė, kurią aplinkiniai gyventojai užpylė ir užlygino ardami laukus.

Kitas padavimas mena, kad piliakalnį supylė švedai, o jų pilies griuvėsiai stūksojo iki pat XX a.Birutė Strakšytė. Daukšių apylinkės ir jų žmonės. - Daukšiai: Skuodo rajono savivaldybės viešosios bibliotekos filialas, 2006. - P. 8 Birutė Strakšytė. Daukšių ir aplinkinių kaimų vietovardžių žodynėlis. - Daukšiai: Skuodo rajono savivaldybės viešosios bibliotekos filialas, 2000. - L. 12  

1988 m. piliakalnis įrašytas į respublikinės reikšmės archeologijos paminklų sąrašą (AR1720),Lietuvos Respublikos istorijos ir kultūros paminklų sąrašas. - Vilnius, 1993. - P. 42 1993 m. registruotas kultūros vertybių registre, 1997 m. – kultūros vertybių registro archeologinių vietų sąraše (A477), 1998 m. paskelbtas Lietuvos Respublikos kultūros paminklu (A477P), 2005 m. pripažintas valstybės saugomu kultūros paminklu.Daukšių, Šakalių piliakalnis

 Šaltiniai 

 Gintautas Zabiela. Piliakalnių likimas Lietuvos valstybės susidarymo išvakarėse. - Lituanistica - 1991. - Nr. 4. - P. 27, 29

 Nuorodos 
 Šakalių, Daukšių piliakalnis. Lietuvos piliakalniai
 Hillforts.eu atvirųjų duomenų ištekliai

Kategorija:Piliakalniai Skuodo rajone
Kategorija:Daukšiai (Skuodas)